(c) ocena števila ekvivalentov polnega delovnega časa za vse osebe, ki so vključene v dejavnosti, zajete z registrom, in sicer glede na naslednje časovne deleže polnega delovnega časa: 10 %, 25 %, 50 %, 75 % ali 100 %;

Nevladne organizacije, platforme in mreže, koalicije ad hoc, začasne strukture in druge podobne organizacije

Vsi registracijski zavezanci, ki zastopajo svoje lastne interese v razmerju do katere koli od treh institucij, predložijo oceno letnih stroškov, povezanih z dejavnostmi, zajetimi v register, v skladu s spodnjo lestvico. Ocenjeni letni stroški zajemajo celoletno obdobje delovanja in se nanašajo na zadnje zaključeno poslovno leto na datum registracije ali letne posodobitve podatkov o registraciji.

Stranke prijavijo vse posrednike, ki v njihovem imenu opravljajo dejavnosti, zajete v register, in stroške za vsakega posameznega posrednika v skladu s spodnjo lestvico. Ocenjeni letni stroški zajemajo celoletno obdobje delovanja in se nanašajo na zadnje zaključeno poslovno leto na datum registracije ali letne posodobitve podatkov o registraciji.

Sekretariat zagotovi spletni obrazec za registracijo in pripravi smernice za registracijske upravičence o finančnih podatkih, ki jih je treba prijaviti v skladu s to prilogo.

c) znesek vseh posameznih prispevkov, ki presegajo 10 % celotnega proračuna, če gre za prispevke nad 10 000 EUR, in ime tistega, ki jih je prispeval.

Posredniki, ki delujejo v lastnem interesu (tj. ne v imenu svojih strank), to navedejo v obrazcu za registracijo in ločeno navedejo stroške za te dejavnosti v skladu z zgornjim oddelkom o stroških.

Vse tri institucije menijo, da bi morali vsi registrirani zastopniki interesov, ki z njimi bodisi enkratno bodisi pogosto stopajo v interakcijo, ravnati v skladu s tem kodeksom ravnanja.

Registracijski zavezanci priznavajo spodnji sklop pravil in načel ter soglašajo, da bodo ravnali v skladu z njimi. Registracijski zavezanci zlasti upoštevajo naslednje:

(a) v svojih odnosih s katero koli od treh institucij se vedno predstavijo z imenom, registracijsko številko ter navedbo subjekta ali subjektov, za katere delajo ali katere zastopajo; prijavijo interese in cilje, ki jih podpirajo, ter navedejo stranke ali člane, ki jih zastopajo, po potrebi pa tudi njihovo registracijsko številko;

(b) informacij ali odločitev ne smejo pridobiti ali poskušati pridobiti nepošteno, z neprimernim pritiskom ali neprimernim vedenjem;

(c) ne smejo napačno predstavljati učinka registracije na način, ki bi lahko zavajal ali negativno vplival na ugled registra, ali uporabljati logotipov Unije in katere koli od treh institucij brez izrecnega dovoljenja;

(d) zagotovijo, da so informacije, ki jih navedejo ob registraciji in nato uporabljajo v okviru svojih dejavnosti iz registra, po njihovem najboljšem vedenju popolne, posodobljene in nezavajajoče; strinjajo se s tem, da so te informacije javno dostopne;

(e) ne razširjajo dokumentov, ki so jih pridobili od institucij, tretjim osebam za plačilo;

(f) spoštujejo vsa pravila, kodekse in prakse v zvezi z dobrim upravljanjem in preglednostjo, ki so jih uvedle vse tri institucije, kakor so na voljo na spletišču registra, in se izogibajo oviranju njihovega izvajanja in uporabe;

(g) poslancev Evropskega parlamenta, članov Komisije in osebja katere koli od treh institucij ne napeljujejo k nespoštovanju pravil in standardov ravnanja, ki se zanje uporabljajo;

(h) če zaposlijo nekdanje poslance Evropskega parlamenta, člane Komisije ali osebje katere koli od treh institucij, spoštujejo obveznosti navedenih posameznikov glede zaupnosti in pravila, ki se uporabljajo zanje po tem, ko zapustijo zadevno institucijo;

(i) kolikor so vključeni v razmerje med stranko in posrednikom: (i) zagotovijo, da so vse stranke v takem razmerju vpisane v register in (ii) kot stranke ali posredniki omogočijo ustrezno objavo informacij v zvezi z razmerjem v registru v skladu s Prilogo II k temu medinstitucionalnemu sporazumu;

(j) se strinjajo, da: (i) bodo na zahtevo sekretariatu predložili dokumente in ves drug dokazni material, ki izkazuje njihovo upravičenost in dokazuje, da so predložene informacije točne, ter (ii) bodo lojalno in konstruktivno sodelovali s sekretariatom;

(k) se strinjajo s tem, da so lahko predmet preiskovalnih postopkov in, kadar je primerno, ukrepov iz Priloge IV;

(l) ustrezno poskrbijo, da so njihovi zaposleni, ki se ukvarjajo z dejavnostmi, zajetimi v registru, seznanjeni z zavezami, ki jih ima registracijski zavezanec na podlagi tega kodeksa ravnanja;

(m) obvestijo vsakogar, ki ga zastopajo v okviru dejavnosti, zajetih z medinstitucionalnim sporazumom, o svojih obveznostih do institucij EU, ki izhajajo iz kodeksa ravnanja;

(n) soglašajo, da bodo spoštovali posebna pravila in ureditve glede dostopa in varnosti, ki jih vzpostavijo institucije podpisnice, ter da se bodo izogibali oviranju teh pravil in ureditev.





PRILOGA IV